|  |
| --- |
| APSTIPRINĀTSAr 2024.gada 4.aprīļa SIA “LIMBAŽU SILTUMS”  Iepirkuma komisijas Lēmumu Nr.1(Iepirkuma komisijas sēdes protokols Nr.1, 2.§) |

NOLIKUMS “Mini ekskavatora iegādei “SIA “LIMBAŽU SILTUMS””

1. Iepirkuma priekšmets: “Mini ekskavatora iegāde SIA “LIMBAŽU SILTUMS”” saskaņā nolikuma prasībām.
2. Iepirkuma identifikācijas numurs: LS 2024/11
3. Piegādes termiņš: 60 dienas
4. CPV kods: [34100000-8 - Mehāniskie transportlīdzekļi](http://www.cpv.enem.pl/lv/34100000-8)
5. Pasūtītājs: SIA “LIMBAŽU SILTUMS” vienotais reģistrācijas Nr.40003006715, juridiskā adrese: Jaunā iela 2A, Limbaži, Limbažu novads, Latvija, LV-4001, tālrunis 64070514, e-pasta adrese: info@limbazusiltums.lv (turpmāk – Pasūtītājs).
6. Pasūtītāja kontaktpersona: ieinteresēto Pretendentu jautājumi par nolikumu un tā pielikumiem iesniedzami: Iepirkumu komisijai (Jaunā iela 2A, Limbažos, Limbažu novadā, LV-4001, vai elektroniski uz e-pastu *info@limbazusiltums.lv)*. Kontaktpersona Valters Mardoks, t. 29215974.
7. Nolikums ir pieejams tiešsaistē SIA “LIMBAŽU SILTUMS” interneta vietnē [www.limbazuslitums](http://www.limbazuslitums).lv sadaļā „Iepirkumi”.
8. Piedāvājuma iesniegšana: Pretendentiem piedāvājumus ir jāiesniedz līdz **24.04.2024. plkst. 10.00**, personīgi SIA „LIMBAŽU SILTUMS” (Jaunā iela 2A, Limbažos, Limbažu novadā, LV-4001, trešajā stāvā), nosūtot pa pastu vai nosūtot piedāvājumu elektroniski (parakstot ar drošu elektronisko parakstu) uz e-pastu info@limbazusiltums.lv.
9. Piedāvājumu derīgumu termiņš: 30 (trīsdesmit) dienas.
10. Ja piedāvājums vai atsevišķas tā daļas satur komercnoslēpumu, piedāvājuma lapām, kas satur šāda rakstura informāciju, jābūt ar atzīmi “Konfidenciāli”.
11. Pretendentam ir pilnībā jāsedz piedāvājuma sagatavošanas un iesniegšanas izmaksas.
12. Kvalifikācijas prasības un iesniedzamie atlases dokumenti:

|  |  |
| --- | --- |
| Prasība: | Iesniedzamais dokuments: |
| Pretendents (tai skaitā, piegādātāju apvienības biedrs, personālsabiedrība, persona, uz kuras iespējām Pretendents balstās) ir reģistrēts Uzņēmumu reģistrā vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā - Pretendentam ir tiesībspēja un rīcībspēja.Pretendenta amatpersonai, kas parakstījusi piedāvājuma dokumentus, ir paraksta (pārstāvības) tiesības. Prasība attiecas arī uz personālsabiedrību un visiem personālsabiedrības biedriem (ja Piedāvājumu iesniedz personālsabiedrība) vai visiem piegādātāju apvienības dalībniekiem (ja Piedāvājumu iesniedz piegādātāju apvienība). | Pretendenta pieteikums dalībai atklātā konkursā (nolikuma 1.pielikums). Cenā iekļaujami visi izdevumi, kas attiecas uz reģistrāciju uz Pasūtītāju. |
| Pretendents ir Traktortehnikas ražotājs vai autorizēts Traktortehnikas tirgotājs (dīleris). | Pretendenta piedāvātās Traktortehnikas ražotāja pilnvara, līgums, licence vai citi dokumenti, kas apliecina, ka Pretendentam ir tiesības pārdot Traktortehnikas ražotāja produkciju un uzņemties Traktortehnikas tehniskās apkopes un remonta garantijas saistības. |
| Tehniskais piedāvājums | Pielikums Nr.2 |

1. Pretendents ir atbildīgs par sniegto ziņu patiesumu. Ja iepirkuma komisija, pārbaudot sniegto informāciju, noskaidro, ka tā neatbilst nolikumā minētajām prasībām vai pretendents vispār nav sniedzis informāciju, vai pretendents ir sniedzis nepatiesu informāciju, pretendents no tālākās dalības iepirkumā tiek izslēgts.
2. Piedāvājuma vērtēšana – zemākā cena.
3. Pasūtītājs ne vēlāk kā 10 (desmit) darba dienu laikā, no paziņojuma nosūtīšanas brīža, noslēdz līgumu.

Pielikumā:

Pielikums Nr.1 – Pretendenta pieteikums par piedalīšanos iepirkuma procedūrā.

Pielikums Nr.2 – Tehniskā specifikācija/tehniskais piedāvājums.

Pielikums Nr.3 – Līguma projekts.

Iepirkuma komisijas priekšsēdētājs:

Pielikums Nr.1

PIETEIKUMS

|  |  |  |
| --- | --- | --- |
| Nr. p.k. | Nosaukums | Kopējā piedāvājuma cena (*euro*) bez PVN |
| 1. |  Mini ekskavatora iegāde SIA “LIMBAŽU SILTUMS” |  |
| **2.** | PVN |  |
| **3.** | Summa kopā |  |

Ar šī pieteikuma iesniegšanu:

* Apstiprinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā iekļāvuši visas šai sakarībā paredzētās izmaksas, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

Apliecinām, ka:

* Pretendentam piedāvājuma iesniegšanas brīdī nepastāv likumā „Par interešu konflikta novēršanu valsts amatpersonu darbībā” 10.panta 4., 6. un 7.daļā minētie komercdarbības ierobežojumi.
* Esam iepazinušies ar sagatavoto līgumprojektu un piekrītam tā noteikumiem;

Uzņēmējs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pretendenta nosaukums

 pretendenta adrese, tālruņa (faksa) numuri

vienotais reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pretendenta bankas rekvizīti

vadītāja vai pilnvarotās personas amats, vārds un uzvārds, mob.tel.

Z.v.

Pielikums Nr.2

**Tehniskā specifikācija**

|  |  |  |
| --- | --- | --- |
| Specifikācijas pozīcija  | Prasība  | Pretendneta piedāvājums  |
| Marka (ražotāja tirdzniecības nosaukums (zīmols)) un Tehnikas lietošanas instrukcija latviešu valodā |   | <…>  |
| Mini ekskavatora (modelis)  |   | <…>  |
| Izlaiduma gads  | jauns | <…>  |
| Mini ekskavatora transporta svars  | No 2400 -2750kg  | <…>  |
| Degvielas veids  | Dīzeļdegviela  | <…>  |
| Dzinēja jauda  | Ne mazāk kā 15 kW  | <…>  |
| Motora dzesēšanas sistēma  | Šķidruma  | <…>  |
| Pārnesuma kārba  |  Vismaz 2 ātrumi  | <…>  |
| Kāpurķēdes  | Gumijas, ne šaurākas, kā 300 mm.  | <…>  |
| Celtspēja zemes līmenī  | Ne mazāks kā 850 kg  | <…>  |
| Max .rakšanas dziļums  | Ne mazāk kā 2500 mm  | <…>  |
| Buldozera lāpsta  | Platums ne mazāk kā 1500 mm Augstums ne mazāk kā 260 mm  | <…>  |
| Ekskavācijas kausi  | Ekskavācijas kausi ar platumu no 250 līdz 300 mm (ar zobiem), no 400 līdz 500 mm (ar zobiem) un planējamais kauss ar platumu no 1000 līdz 1200 mm (bez zobiem); Ekskavācijas kausa ātrā sakabe.  | <…>  |
| Apgaismojuma ierīces:  | Papildus gaismas uz strēles  | <…>  |
| Papildus aprīkojums:     | Uz Traktortehnikas jumta augstākās daļas stacionāri nostiprināta oranža diožu (LED) bākuguns, ieslēdzama un izslēdzama ar atsevišķu slēdzi panelī. Darba apgaismojums; Kabīnei jābūt aprīkotai ar apsildi un ar stacionāru gaisa kondicionieri. | <…>  |
| Papildus aprīkojums: |  Divpusējas darbības hidrolīnija.  | <…>  |

 **2. Garantijas un piegādes termiņi**

|  |  |  |
| --- | --- | --- |
|   | Prasība  | Pretendenta piedāvājums  |
| Garantijas prasība  | Garantijas termiņš - 3 gadi skaitot no Traktortehnikas reģistrācijas uz Pasūtītāja vārda Valsts tehniskās uzraudzības aģentūrā dienas, vai līdz 2000 nostrādātām darba stundām, atkarībā no tā, kurš apstāklis iestājas pirmais. |  | <…> |  |
|  |
| Piegādes termiņš  | Traktortehnikas piegādes termiņš ir 60 (sešdesmit) kalendāra dienas no piegādes līguma spēkā stāšanās dienas. |  | <…> |  |
|  |

 **3. Tehnisko apkopju prasības**

|  |  |  |
| --- | --- | --- |
|   | Prasība  | Pretendenta piedāvājums  |
| Tehnisko apkopju periodiskums  | Traktortehnikas tehniskās apkopes jāveic saskaņā ar ražotāja noteikto periodiskumu, bet ne retāk, kā 1 (vienu) reizi gadā arī tad, ja nav sasniegts attiecīgais darba stundu skaits. |  | <…> |  |
|  |
| Tehnisko apkopju veikšanas vieta  | Traktortehnikas tehniskās apkopes garantijas laikā jāveic Viļķenes ielā 2B, Limbažos, Limbažu novadā, LV-4001. Tehniskās apkopes var tikt nodrošinātas arī Pretendenta servisa vietā ar nosacījumu, ka Pretendents bez papildus samaksas nodrošina Traktortehnikas transportēšanu no Viļķenes ielas 2B, Limbažos, Limbažu novadā, LV-4001, līdz tehniskās apkopes veikšanas vietai un atpakaļ, kā arī nepagarinot tehniskās apkopes veikšanas laiku.  |  | <…> |  |
|  |
| Pēc garantijas apkopes un serviss | Jānodrošina pēc garantijas serviss un apkopes Latvijā  |  |  |  |

Pretendentam jānodrošina, ka Pasūtītājam ir iespēja iepazīties ar traktortehniku klātienē Latvijas teritorijā. Nepieciešamības gadījuma nodrošinot demonstrējumus.

|  |  |
| --- | --- |
| <Paraksts> |   |

 **3. pielikums**

(turpmāk – Pircējs), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz Statūtu pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_\_\_\_ (turpmāk – Pārdevējs), \_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz Statūtu pamata, no otras puses,

bez spaidiem, maldības un viltus, savstarpēji vienojoties, noslēdza šāda satura līgumu, turpmāk – Līgums:

**1. LĪGUMA PRIEKŠMETS. CENA.**

* 1. Pārdevējs pārdod, bet Pircējs pērk un pēc norēķina ar Pārdevēju, iegūst savā īpašumā jaunu ar darba aprīkojumu, saskaņā ar Tehnisko specifikāciju (1.pielikums) (turpmāk - Prece):

|  |  |
| --- | --- |
| *Prece (nosaukums)* | *Summa EUR*  |
|  |  |
| PVN  |  |
| Līguma summa, kopā ar PVN   |  |
| Līguma summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |

**2. NORĒĶINU KĀRTĪBA. APMAKSAS NOTEIKUMI.**

* 1. Maksājumu par Līguma punktā 1.1. minēto Preci, kas sastāda **EUR** **\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), Pircējs Pārdevējam samaksā 14 dienu laikā pēc Preces piegādes un preču pavadzīmes nodošanas-pieņemšanas akta abpusējas parakstīšanas dienas.
	2. Preces īpašuma tiesības pāriet Pircējam ar brīdi, kad Pircējs pilnībā ir izpildījis Līguma 2.1. punkta noteikumus un jebkuri ar Preci saistītie riski pāriet no Pārdevēja Pircējam ar brīdi, kad Prece ir nodota Pircējam.
	3. Līgumā minētās Preces cenā ir ietverti visi izdevumi un nodokļi saistītie ar Preces piegādi.

**3. LĪGUMA IZPILDES NOSACĪJUMI**.

* 1. Pārdevējs apņemas nodrošināt Preces piegādi \_\_\_\_\_\_\_\_\_\_\_\_\_\_\_ laikā pēc Līguma parakstīšanas dienas.
	2. Precei tiek nodrošināta ražotāja izsniegtā Preces dokumentācija, tai skaitā tehnikas lietošanas instrukcija latviešu valodā.
	3. Pēc Preces piegādes Pircējam, to nodotā - saņemtā komplektācija tiek fiksēta ar divpusēji parakstāmu nodošanas-pieņemšanas aktu.
	4. Līdz pilnai Līguma summas samaksai Prece var atrasties pie Pircēja lietošanā, Preču īpašuma tiesības pieder Pārdevējam līdz Pircējs ir veicis pilnu norēķinu par Preci ar Pārdevēju Līgumā noteiktās summas apmērā. Pircējs apņemas no Līguma noslēgšanas dienas nepārdot, citā veidā neatsavināt un neapgrūtināt iepriekš minēto Preci, neveikt darbības, kuras samazina Preces vērtību, nenodot Preces vai kādas to daļas trešajām personām bez Pārdevēja rakstiskās piekrišanas līdz pilnīgam norēķinam ar Pārdevēju par Preci.

**4. GARANTIJAS SAISTĪBAS. PĒCGARANTIJAS LAIKS.**

* 1. Pārdevējs, ražotāja vārdā, no Preces nodošanas brīža garantē Pircējam, ka Preces garantija, saskaņā ar garantijas noteikumiem, ir 36 mēneši vai 2000 motorstundas, atkarībā no tā, kas pirmais tiek sasniegts, un Prece ir brīva no materiāla un tās ražošanas brāķa.
	2. Garantijas laikā Preces bojātās daļas, kas ir materiāla vai ražošanas brāķis, Pārdevējs apņemas salabot vai nomainīt bez maksas. Pircēja pienākums ir rakstiski paziņot Pārdevējam par konstatēto defektu un nodrošināt Preces pieejamību labošanai vai bojāto daļu nomaiņai. Garantijas laikā nomainītās detaļas paliek Pārdevēja rīcībā.
	3. Garantija nav attiecināma uz regulārajās plānveida apkopēs nomaināmajiem filtriem, eļļām, papildinātajiem šķidrumiem, darba procesā dilstošām daļām. Garantija neaptver bojājumus, kas radušies tīšas darbības, trešo personu, negadījumu, patstāvīgi veiktu remontu vai tehnisko izmaiņu, dabas spēku, nepareizas ikdienas apkopes un Precei nepiemērota darba veikšanas gadījumos.
	4. Pārdevējs ne kādā gadījumā neuzņemas atbildību par zaudējumiem vai negūtu peļņu, tieši vai netieši nodarītiem bojājumiem vai zaudējumiem trešajām personām un to mantai, kas radušies Preces darbības vai dīkstāves rezultātā.
	5. Garantijas laikā plānveida tehniskās apkopes veic Pārdevējs. Pircējs apņemas izmantot oriģinālos vai Pārdevēja rekomendētos servisa izejmateriālus un ievērot ražotāja noteiktos servisa intervālus, kā arī neveikt patstāvīgu iekārtu remontu un neveikt iekārtu konstrukcijas izmaiņas.
	6. Līguma punkta 4.5. neievērošanas gadījumā garantija tiek zaudēta.

**5. STRĪDU IZSKATĪŠANA UN NOVĒRŠANA. TIESISKĀ ATBILDĪBA.**

* 1. Līgums ir sastādīts saskaņā ar Latvijas Republikas normatīvajiem aktiem. Visi strīdi saistībā ar Līguma izpildi tiek risināti sarunu ceļā. Ja Puses nespēj radušos strīdus atrisināt sarunu ceļā, Puses vienojas, ka strīdi tiks izšķirti tiesā, saskaņā ar Latvijas Republikas normatīvajiem aktiem.
	2. Ja Līgumā minēto Preces nodošana Pircējam tiek kavēta Pārdevēja vainas dēļ un kavēšanās nav saistīta ar 5.4. punktā minētajiem apstākļiem, Pārdevējs maksā līgumsodu 0,1 % (nulle komats viens procents) no nepiegādātas Preces vērtības par katru kavēto dienu. Līgumsods nedrīkst pārsniegt 10% (desmit) no Līguma kopējās summas. Sodam sasniedzot 10% (desmit procentus), Pircējs ir tiesīgs atteikties no pasūtītās Preces un Līgums var tikt vienpusēji lauzts. Pēc Līguma laušanas Pārdevējam ir pienākums 3 (trīs) darba dienu laikā samaksāt aprēķināto līgumsodu.
	3. Ja apmaksa par Preci tiek kavēta Pircēja vainas dēļ un kavējums nav saistīts ar Līguma saistību nepildīšanu no Pārdevēja puses vai Līguma 5.4. punktu, Pircējam tiek aprēķināti nokavējuma procenti 0,1 % (nulle komats viens procents) no savlaicīgi nesamaksātās summas. Nokavējuma procenti nedrīkst pārsniegt 10% (desmit procentus) no savlaicīgi nesamaksātās summas. Pircēja pienākums ir pienākums 3 (trīs) darba dienu laikā Pārdevējam samaksāt aprēķinātos nokavējuma procentus.
	4. Ja Līgumu nav iespējams izpildīt Nepārvaramas varas dēļ, Puses rakstiski brīdina vienu otru par šādu apstākļu rašanos un vienojas par tālāku sadarbību. Līguma saistības tiek pagarinātas uz laiku, kamēr pastāv Nepārvaramas varas apstākļi vai to sekas.

**6. VISPĀRĒJIE NOSACĪJUMI.**

* 1. Puses no Līguma izrietošo personas datu apstrādi veic godīgi un saskaņā ar Latvijas Republikā spēkā esošajiem normatīvajiem aktiem, tajā skaitā, Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
	2. Pircējs apstrādā Pārdevēja iesniegtos Pārdevēja darbinieku personas datus Līguma izpildei un Pircējam likumīgi piešķirto pilnvaru īstenošanai (personu identifikācija, drošības kontrole). Saņemot un apstrādājot personas datus Līguma izpildei, Pircējs ir Pārzinis, kas personas datus apstrādā un uzglabā atbilstoši Latvijas Republikā spēkā esošajos normatīvajos aktos noteiktajam un Pircēja normatīvajiem dokumentiem, kas saistoši Pārdevējam.
	3. Līgumā gaitā radušies papildinājumi vai grozījumi ir spēkā, ja tie ir abpusēji saskaņoti rakstiski.
	4. Līgums stājas spēkā no tā parakstīšanas brīža un ir spēkā līdz pilnīgai tā izpildei.
	5. Līgums sastādīts latviešu valodā un parakstīts ar drošu elektronisko parakstu.

|  |  |  |
| --- | --- | --- |
|  Pārdevējs  |  | Pircējs |